มท.2 และ มท.3 สักการะสิ่งศักดิ์สิทธิ์มหาดไทย นิพนธ์ ยัน ให้สอบคุณสมบัติ 
มท.2 และ มท.3 เดินทางเข้ากระทรวงมหาดไทย สักการะสิ่งศักดิ์สิทธิ์ ก่อนประชุมหารือข้อราชการสำคัญร่วมผู้ว่าฯ ทุกจังหวัดผ่านวิดีโอคอล ขณะ นิพนธ์ มท.2 มั่นใจ เตรียมพร้อมให้ฝ่ายค้านซักฟอกได้ในเรื่องคุณสมบัติเต็มที่ ยันไม่มีเอี่ยวทุจริต ,เมื่อเวลาประมาณ 08.45 น. นายนิพนธ์ บุญญามณี รัฐมนตรีช่วยว่าการกระทรวงมหาดไทย คนที่ 2 ซึ่งก่อนหน้านี้ในเวลา 08.15 น. นายทรงศักดิ์ ทองศรี รัฐมนตรีช่วยว่าการกระทรวงมหาดไทย คนที่ 3 เดินทางเข้ากระทรวงมหาดไทยเช่นกัน ซึ่งทั้ง 2 รัฐมนตรีช่วยว่าการกระทรวงมหาดไทย สักการะสิ่งศักดิ์สิทธิ์ประจำกระทรวง ทั้ง 3 จุด เช่นเดียวกัน ก่อนจะเดินขึ้นห้องประชุมราชสีห์ เพื่อหารือข้อราชการสำคัญ และประชุมผ่านวิดีโอคอนเฟอเรนซ์ กับผู้ว่าราชการจังหวัดทั่วประเทศ,นายนิพนธ์ กล่าวถึงการเข้ามาทำงานในกระทรวงว่า ไม่มีความกังวลเพราะตัวเองมีความคุ้นเคยกับกระทรวงมหาดไทยดีอยู่แล้ว ตั้งแต่สมัยพลตรีสนั่น ขจรประศาสน์ และสมัยนายบัญญัติ บรรทัดฐาน เป็นรัฐมนตรี คิดว่าไม่มีปัญหาในการทำงาน โดยเฉพาะงานด้านท้องถิ่น ส่วนเรื่องการเลือกตั้งท้องถิ่นที่เกิดขึ้น นายนิพนธ์ กล่าวว่า ต้องรอรัฐมนตรีจะมอบหมายงานให้ดูแลในส่วนใดบ้าง ซึ่งตัวเองยังเคยได้ไปดำรงตำแหน่งนายกองค์การบริหารส่วนจังหวัดมาก่อน หากจะให้ดูแลงานในส่วนนี้ยิ่งมีความคุ้นเคย ส่วนตัวยังคิดว่า หากเตรียมการด้านท้องถิ่นให้ดีจะส่งผลไปถึงประเทศชาติก็จะเข้มแข็งตามมา เน้นการบริการอำนวยความสะดวกให้กับประชาชน และดูแลบริหารอย่างมีธรรมาภิบาลตามที่รัฐธรรมนูญกำหนดไว้ ทั้งหมดต้องหารือทุกฝ่ายประกอบกันอีกครั้ง,สำหรับที่ก่อนหน้านี้มีกระแสข่าวเกี่ยวกับเรื่องคุณสมบัติการเข้ามาเป็นรัฐมนตรีนั้น นายนิพนธ์ กล่าวว่า เรื่องดังกล่าวตัวเองมีหลักฐานยืนยันชัดเจนว่า ไม่ได้มีส่วนเกี่ยวข้องกับการทุจริต และยังเป็นเรื่องที่เกิดขึ้นก่อนที่ตัวเองจะเข้าไปรับหน้าที่ พร้อมทั้งยินดีที่จะให้ฝ่ายค้านอภิปรายได้อย่างเต็มที่ ตัวเองถือเป็นโอกาสดีที่ตัวเองจะได้ชี้แจง เพราะเตรียมเอกสารไว้ทั้งหมดแล้ว,ส่วนในช่วง 14.00 น. วันนี้ รัฐมนตรีว่าการกระทรวงมหาดไทยพร้อมรัฐมนตรีช่วยฯ จะลงพื้นที่ตรวจเยี่ยมความก้าวหน้าก่อสร้างเขื่อนคลองเปรมประชากรและจัดการที่อยู่อาศัยบริเวณริมคลองเปรมฯ
มท.2 และ มท.3 เดินทางเข้ากระทรวงมหาดไทย สักการะสิ่งศักดิ์สิทธิ์ ก่อนประชุมหารือข้อราชการสำคัญร่วมผู้ว่าฯ ทุกจังหวัดผ่านวิดีโอคอล ขณะนิพนธ์มท.2 มั่นใจ เตรียมพร้อมให้ฝ่ายค้านซักฟอกได้
มหาดไทย,สักการะสิ่งศักดิ์สิทธิ์,มท.2,นิพนธ์ บุญญามณี,ตรวจสอบคุณสมบัติ,มท.3,ทรงศักดิ์ ทองศรี,ข่าวทั่วไป